# Službeni list C 432A/26.

| | ISSN 1977-1088 |
| --- | --- |
| Službeni list
  Europske unije | C 432A |
| | |
| Hrvatsko izdanje | Informacije i objave | Godište 64.26. listopada 2021. |

ISSN 1977-1088

Službeni list

Europske unije

C 432A

Hrvatsko izdanje

Informacije i objave

Godište 64.26. listopada 2021.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2021/C 432 A/01 | Glavna uprava za istraživanje i inovacije – Objava slobodnog radnog mjesta glavnog savjetnika – predsjednika Odbora Europskog vijeća za inovacije (Privremeno osoblje – razred AD 14) – COM/2021/10408 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2021/C 432 A/01

Glavna uprava za istraživanje i inovacije – Objava slobodnog radnog mjesta glavnog savjetnika – predsjednika Odbora Europskog vijeća za inovacije (Privremeno osoblje – razred AD 14) – COM/2021/10408

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 26.10.2021 | HR | Službeni list Europske unije | CA 432/1 |
| --- | --- | --- | --- |

26.10.2021

HR

Službeni list Europske unije

CA 432/1

---

Glavna uprava za istraživanje i inovacije

Objava slobodnog radnog mjesta glavnog savjetnika – predsjednika Odbora Europskog vijeća za inovacije

(Privremeno osoblje – razred AD 14)

COM/2021/10408

(2021/C 432 A/01)

O nama

Glavna uprava za istraživanje i inovacije (Glavna uprava RTD) zadužena je za razvoj i provedbu europske politike za istraživanje i inovacije kako bi se postigli ciljevi strategija Europa 2030. i Unija inovacija. Glavna uprava RTD podupire istraživanje i inovacije putem europskih okvirnih programa, koordinira i podupire nacionalne i regionalne programe za istraživanje i inovacije, doprinosi stvaranju europskog istraživačkog prostora te podupire suradnju europskih organizacija i istraživača na međunarodnoj razini.

Europsko vijeće za inovacije (EIC) osnovano je nedavno u okviru programa Obzor Europa (2021.–2027.) te mu je za pronalaženje, promicanje i jačanje revolucionarnih tehnologija i disruptivnih inovacija dodijeljen proračun veći od 10 milijardi EUR. EIC je važan novi element financiranja inovacija EU-a i nadovezuje se na uspješnu pilot-fazu (2018.–2020.) u kojoj je pružena potpora za više od 6 000start-up poduzeća i MSP-ova te više od 300 vodećih istraživačkih projekata i uspostavljen poseban fond EIC-a za provedbu vlasničkih ulaganja. Usto je zaposlena prva skupina voditelja programa EIC-a koji će pružati vrhunsko stručno znanje u strateškim područjima zdravstva, medicinske tehnologije, energetike i okoliša.

Cjelokupnu strategiju i provedbu EIC-a vodi Odbor na visokoj razini („Odbor EIC-a”) sastavljen od neovisnih osoba iz europskog inovacijskog ekosustava. Riječ je o, među ostalim, poduzetnicima, poslovnim predvodnicima, ulagačima, stručnjacima iz javne uprave i istraživačima. Odbor EIC-a savjetuje Komisiju o cjelokupnoj strategiji EIC-a, programu rada za provedbu, utvrđivanju strateških portfelja projekata, profilu voditeljâ programa EIC-a te nizu drugih pitanja koja mogu obuhvaćati preporuke o širim inovacijskim politikama i regulatornim preprekama na koje nailaze inovatori. Očekuje se da će Komisija u iduća dva mjeseca imenovati neovisne članove Odbora na temelju otvorenog poziva na iskaz interesa objavljenog 27. svibnja 2021. (1).

Opis radnog mjesta

U skladu sa zakonodavnim odredbama Odbor EIC-a ima predsjednika, kojeg imenuje Komisija nakon transparentnog postupka zapošljavanja. Predsjednik je istaknuta javna osoba povezana sa svijetom inovacija koja dobro razumije sektor istraživanja i inovacija. Predsjednik se imenuje na mandat od četiri godine, koji se može jednom produljiti.

Zadaće su predsjednika Odbora EIC-a:

| — | predsjedati Odborom EIC-a, pripremati sastanke, dodjeljivati zadaće članovima i prema potrebi osnivati posebne podskupine, prije svega za utvrđivanje novih tehnoloških trendova iz portfelja EIC-a, |
| --- | --- |

—

predsjedati Odborom EIC-a, pripremati sastanke, dodjeljivati zadaće članovima i prema potrebi osnivati posebne podskupine, prije svega za utvrđivanje novih tehnoloških trendova iz portfelja EIC-a,

| — | promicati i predstavljati EIC-a u svijetu inovacija, |
| --- | --- |

—

promicati i predstavljati EIC-a u svijetu inovacija,

| — | djelovati kao sugovornik Komisije i država članica. |
| --- | --- |

—

djelovati kao sugovornik Komisije i država članica.

Predsjednika Odbora EIC-a i Odbor EIC-a podupirat će Izvršna agencija za Europsko vijeće za inovacije i MSP-ove, koja je također odgovorna za provedbu aktivnosti i financiranje EIC-a. Mjesto predsjednika Odbora EIC-a bit će povezano s glavnim direktorom za istraživanje i inovacije Europske komisije. Očekuje se da će EIC razviti učinkovitu komplementarnost s Europskim istraživačkim vijećem, Europskim institutom za inovacije i tehnologiju, programom InvestEU te s nacionalnim, regionalnim i privatnim inicijativama.

Traženi profil (kriteriji za odabir)

Tražimo vrhunskog, dinamičnog stručnjaka koji ispunjava sljedeće kriterije za odabir:

(a)   Savjetodavne vještine:

| — | odlična povezanost s dionicima u svijetu istraživanja i inovacija (među ostalim s poduzetnicima, ulagačima, istraživačima, dionicima i stručnjacima u području istraživanja i inovacija), |
| --- | --- |

—

odlična povezanost s dionicima u svijetu istraživanja i inovacija (među ostalim s poduzetnicima, ulagačima, istraživačima, dionicima i stručnjacima u području istraživanja i inovacija),

| — | dokazane vještine utjecanja na najvišoj razini politika u području istraživanja, inovacija i ulaganja, |
| --- | --- |

—

dokazane vještine utjecanja na najvišoj razini politika u području istraživanja, inovacija i ulaganja,

| — | izvrsne usmene i pismene komunikacijske vještine kako bi se ostvarila odlična komunikacija s međunarodnim dionicima. |
| --- | --- |

—

izvrsne usmene i pismene komunikacijske vještine kako bi se ostvarila odlična komunikacija s međunarodnim dionicima.

(b)   Stručne vještine i iskustvo:

| — | bogato i visoko priznato stručno iskustvo u području inovacija dulje od 20 godina (među ostalim u području revolucionarnih tehnologija, disruptivnih inovacija, start-up i rastućih poduzeća, ulaganja s učinkom), |
| --- | --- |

—

bogato i visoko priznato stručno iskustvo u području inovacija dulje od 20 godina (među ostalim u području revolucionarnih tehnologija, disruptivnih inovacija, start-up i rastućih poduzeća, ulaganja s učinkom),

| — | odlično razumijevanje istraživanja i inovacija, uključujući trendove u novim tehnologijama, javne politike za potporu istraživanju i inovacijama te predviđanja za ulagače i industrije, |
| --- | --- |

—

odlično razumijevanje istraživanja i inovacija, uključujući trendove u novim tehnologijama, javne politike za potporu istraživanju i inovacijama te predviđanja za ulagače i industrije,

| — | iskustvo u izlaganju i predstavljanju na konferencijama na visokoj razini, okruglim stolovima i političkim događanjima. |
| --- | --- |

—

iskustvo u izlaganju i predstavljanju na konferencijama na visokoj razini, okruglim stolovima i političkim događanjima.

(c)   Osobne kvalitete:

| — | sposobnost donošenja odluka i rukovoditeljske vještine, |
| --- | --- |

—

sposobnost donošenja odluka i rukovoditeljske vještine,

| — | odlične vještine planiranja, organizacije i rješavanja problema, |
| --- | --- |

—

odlične vještine planiranja, organizacije i rješavanja problema,

| — | snažan osjećaj odgovornosti, |
| --- | --- |

—

snažan osjećaj odgovornosti,

| — | izvrstan osjećaj za diplomaciju, diskreciju i povjerljivost. |
| --- | --- |

—

izvrstan osjećaj za diplomaciju, diskreciju i povjerljivost.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili

| — | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva (2) stečenog nakon završetka studija na razini za koju su osposobljeni tijekom prethodno spomenutog obrazovanja. Od navedenog radnog iskustva najmanje pet godina mora biti u području relevantnom za radno mjesto, |
| --- | --- |

—

radno iskustvo: kandidati moraju imati najmanje 15 godina radnog iskustva (2) stečenog nakon završetka studija na razini za koju su osposobljeni tijekom prethodno spomenutog obrazovanja. Od navedenog radnog iskustva najmanje pet godina mora biti u području relevantnom za radno mjesto,

| — | savjetničko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu savjetnika visoke razine (3), |
| --- | --- |

—

savjetničko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu savjetnika visoke razine (3),

| — | jezici: kandidati moraju imati temeljito znanje jednog službenog jezika EU-a (4) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (4) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: na dan isteka roka za prijavu kandidati moraju biti u mogućnosti odraditi puni četverogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)). |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi puni četverogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)).

Odabir i imenovanje

Europska komisija odabrat će i imenovati predsjednika Odbora EIC-a u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (6)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za to radno mjesto.

Kandidate s tog popisa intervjuira član Europske komisije nadležan za istraživanje i razvoj (7).

Nakon tih intervjua Europska komisija donosi odluku o imenovanju.

Odabrani kandidat mora imati reguliranu vojnu obvezu ako ona postoji, predočiti odgovarajuće pisane preporuke o osobinama zbog kojih je prikladan za to radno mjesto te posjedovati fizičku sposobnost za obavljanje tih poslova.

Odabrani kandidat treba imati ili moći dobiti valjano uvjerenje o sigurnosnoj provjeri koju je izdalo sigurnosno tijelo njegove matične države. Uvjerenje o sigurnosnoj provjeri administrativna je odluka koja se izdaje nakon sigurnosne provjere koju provodi nadležno nacionalno sigurnosno tijelo u skladu s primjenjivim nacionalnim sigurnosnim zakonima i propisima i koja omogućuje pristup klasificiranim podacima određene razine. (Postupak izdavanja uvjerenja o sigurnosnoj provjeri može se pokrenuti isključivo na zahtjev poslodavca, a ne kandidata).

Dok država članica ne izda uvjerenje o sigurnosnoj provjeri i dok se postupak sigurnosne provjere ne okonča izdavanjem propisane informativne obavijesti Uprave za sigurnost Europske komisije, kandidat ne može pristupiti klasificiranim podacima EU-a sa stupnjem tajnosti CONFIDENTIEL UE/EU CONFIDENTIAL ili višim niti prisustvovati sastancima na kojima se o njima raspravlja.

Jednake mogućnosti

U skladu s člankom 1.d Pravilnika o osoblju (8) Europska komisija namjerava ostvariti strateški cilj rodne ravnopravnosti na svim razinama upravljanja do kraja tekućeg mandata. Provodi politiku jednakih mogućnosti te potiče prijave koje pridonose većoj raznolikosti, rodnoj ravnopravnosti i općoj geografskoj ravnoteži.

Uvjeti zapošljavanja

Plaća i uvjeti zapošljavanja utvrđeni su u Pravilniku o osoblju (9).

Uspješnog će kandidata Europska komisija zaposliti kao člana privremenog osoblja u razredu AD 14. Ovisno o duljini radnog iskustva bit će svrstan u stupanj 1 ili 2 u tom razredu.

Imenuje se na početni mandat od četiri godine, s mogućnošću produljenja za razdoblje od najviše četiri godine u skladu s osnivačkom Uredbom Odbora Europskog vijeća za inovacije primjenjivom u vrijeme zapošljavanja.

Napominjemo da u skladu s Pravilnikom o osoblju svaki novi član osoblja mora proći probni rad u trajanju od devet mjeseci.

Mjesto rada je Bruxelles (Belgija), u kojem je i sjedište Odbora EIC-a.

Radno mjesto dostupno je od 16. listopada 2021.

Neovisnost i izjava o mogućem sukobu interesa

Prije preuzimanja dužnosti predsjednik Odbora Europskog vijeća za inovacije dužan je potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokoj razini i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu, po mogućnosti u formatu za životopise Europass (10) i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu

Rok za prijavu

Rok za prijavu istječe 26. studenoga 2021. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad odborâ za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (11). To se osobito odnosi na povjerljivost i sigurnost takvih podataka.

---

(1)  https://eic.ec.europa.eu/call-applications-selection-members-eic-board_en

(2)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(3)  Za sve godine savjetničkog iskustva kandidati u životopisu moraju jasno navesti sljedeće: 1. naziv radnog mjesta i dužnosti koje su obavljali, 2. broj podređenih zaposlenika. 3. proračunska sredstva kojima su raspolagali 4. broj nadređenih i podređenih hijerarhijskih razina te 5. broj rukovoditelja iste razine.

(4)  http://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=HR

(5)  https://eur-lex.europa.eu/legal-content/HR/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Osim ako je član Komisije, u skladu s odlukama Komisije od 5. prosinca 2007. (PV(2007) 1811) i 30. rujna 2020. (PV(2020) 2351), tu zadaću prenio na nekog drugog.

(8)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(9)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(10)  Upute za izradu životopisa Europass mogu se pronaći na: https://europa.eu/europass/hr/create-europass-cv

(11)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---